**Molėtų rajono savivaldybės taryba**

**SPRENDIMAS**

**DĖL SUTIKIMO PERIMTI VALSTYBĖS TURTĄ MOLĖTŲ RAJONO SAVIVALDYBĖS NUOSAVYBĖN IR JO PERDAVIMO MOLĖTŲ R. SAVIVALDYBĖS VIEŠAJAI BIBLIOTEKAI**

2018 m. vasario    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 13, 24 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 1, 2 dalimis, 20 straipsnio 1 dalies 4 punktu ir atsižvelgdama į Lietuvos nacionalinės Martyno Mažvydo bibliotekos 2018 m. vasario 1 d. raštą Nr. SD-18-127 „Dėl sutikimo priimti valstybės turtą“,

Molėtų rajono savivaldybės taryba n u s p r e n d ž i a:

1. Sutikti perimti Molėtų rajono savivaldybės nuosavybėn savarankiškosioms savivaldybės funkcijoms - gyventojų bendrosios kultūros ugdymui ir etnokultūros puoselėjimui bei informacinės visuomenės plėtrai - įgyvendinti valstybei nuosavybės teise priklausantį ir šiuo metu Lietuvos nacionalinės Martyno Mažvydo bibliotekos patikėjimo teise valdomą turtą:

|  |  |  |  |  |  |
| --- | --- | --- | --- | --- | --- |
| Eil. Nr. | Perduodamo turto pavadinimas | Kiekis, vnt. | Vieneto įsigijimo vertė, Eur | Vieneto likutinė vertė, Eur | Bendra likutinė vertė, Eur |
| 1.1. | Stacionarusis kompiuteris „HP ProOne 600 G3“ | 2 | 1081,74 | 1081,74 | 2163,48 |
| 1.2. | Iš viso | 2 |  |  | 2163,48 |
| 1.3. | Finansavimo šaltinis – valstybės biudžeto lėšos  |  |  |  |  |

2. Perėmus 1 punkte nurodytą turtą ir įtraukus į Savivaldybei nuosavybės teise priklausančio turto apskaitą, perduoti jį Molėtų r. savivaldybės viešajai bibliotekai valdyti, naudoti ir disponuoti juo patikėjimo teise, vykdant savarankiškąsias Savivaldybės funkcijas.

3. Įgalioti Molėtų rajono savivaldybės administracijos direktorių, jo nesant administracijos direktoriaus pavaduotoją, Savivaldybės vardu pasirašyti 1 punkte nurodyto turto perėmimo ir perdavimo aktą ir turto perdavimo Molėtų r. savivaldybės viešajai bibliotekai aktą.

4. Nustatyti, kad perimtas 1 punkte nurodytas turtas bus naudojamas Molėtų r. savivaldybės viešosios bibliotekos veikloje, plėtojant mokymo paslaugas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras